Uspešno sodelovanje na Bitki talentov mu je odprlo vrata na festivalske odre. Že februarja 2005 je na Emi nastopil kot spremljevalni vokalist Nuše Derenda. Poleti je nastopil na Melodijah morja in sonca 2005 s pesmijo »Vroče«, ki je bila nagrajena z nagrado strokovne žirije za najboljšo skladbo v celoti. Januarja 2006 je nastopil na EMI in zmagal s pesmijo »Plan B«. Tako si je pridobil vstopnico za Evrosong v Atenah, kjer je 18. maja zastopal Slovenijo z angleško različico pesmi »Mr. Nobody«. V finale se ni uvrstil. Leta 2008 je na festivalu Slovenska popevka za pesem »Šopek maka« prejel veliko nagrado strokovne žirije za najboljšo skladbo v celoti in nagrado za najboljšo interpretacijo.